मेट्रो पर लगे मिले माओवादियों के पोस्टर  
पोस्टर में प. मिदनापुर से संयुक्त सुरक्षा बलों को हटाने की भी मांग है। पोस्टर में जरूरी चीजों की बढ़ती कीमतों के लिए केंद्र को जिम्मेदार ठहराया गया है।
शहर के चांदनी चौक मेट्रो स्टेशन की दीवारों पर माओवादियों के पोस्टर लगे हुए मिले हैं। इन पोस्टरों पर सात जनवरी को लालगढ़ में हुई गोलीबारी के लिए माकपा को जिम्मेदार ठहराया गया है।  लाल स्याही से लिखे गए पोस्टर में माओवादी केंद्रीय समिति के सदस्य सुदीप चोंगदर उर्फ कंचन की रिहाई की भी मांग की गई है। पोस्टर में पश्चिमी मिदनापुर जिले से संयुक्त सुरक्षा बलों को हटाने की भी मांग है। एक पोस्टर में जरूरी चीजों की बढ़ती कीमतों के लिए केंद्र को जिम्मेदार ठहराया गया है। पुलिस सूत्रों के मुताबिक, पोस्टर हटा दिए गए हैं। पुलिस के वरिष्ठ अधिकारियों ने बताया कि इस बात की जांच की जा रही है कि मेट्रो स्टेशन के पास कड़ी सुरक्षा के बावजूद ये पोस्टर कैसे चस्पा कर दिए गए।